**EGYÜTTMŰKÖDÉSI MEGÁLLAPODÁS**

amely létrejött

egyrészről:

Szerződő fél neve: **HUN-REN Csillagászati és Földtudományi Kutatóközpont**

Székhely: 1121 Budapest, Konkoly Thege Miklós út 15-17.

Adószám: 15300320-2-43

Képviseli: Dr. Kiss László főigazgató

PIR azonosító: 300322

Érintett intézetigazgató: Dr. Szabó Róbert

Témavezető: ……opcionális……..

mint fogadó szervezet (továbbiakban: „**Kutatóhely**”)

másrészről:

Szerződő fél neve:

Lakcíme:

Tartózkodási címe:

Születési helye, ideje:

Anyja születési neve:

Állampolgársága:

E-mail címe:

mint együttműködő kutató (továbbiakban: „**Kutató”**)

a Kutatóhely és a Kutató együtt: „**Felek**”, között a mai napon és helyen az alábbi feltételek mellett:

1. **Az együttműködési megállapodás (a továbbiakban: megállapodás) célja és tárgya, a tevékenység ellátásának helye**
   1. **A megállapodás célja**

A Kutatóhely tudományos kutató tevékenységet végző költségvetési szerv. A jelen megállapodás célja, hogy a kutatóhelyhez kutatási terület alapján kötődő, de a kutatóhellyel munkaviszonyban, illetve egyéb munkavégzésre irányuló jogviszonyban nem álló elhivatott kutatók és a kutatóhely közötti együttműködést biztosítsa.

* 1. **A megállapodás tárgya**

A Felek megállapodnak abban, hogy Kutató a Kutatóhelyen önként, ellenszolgáltatás nélkül, a Kutatóhely tevékenységi köréhez kapcsolódó, annak tevékenységét támogató és kölcsönösen előnyös tudományos kutatótevékenységet folytat, amihez a Kutatóhely biztosítja a Kutató számára szükséges kutatási feltételeket.

**1.3. A tevékenység ellátásának helye**

A Kutató a tevékenységét a Kutatóhely 1121 Budapest, Konkoly Thege Miklós út 15-17. szám alatti címen található székhelyén látja el.

1. **Felek jogai és kötelezettségei**
   1. **A Kutatóhely jogai és kötelezettségei**
      1. A Kutatóhely kötelezettséget vállal arra, hogy az Kutatóhelyen kutatási munkát végző Kutatónak a szükséges **kutatási infrastruktúrá**t (azaz épület, szoba, asztali számítógép, belépőkártya, e-mail cím, könyvtárhasználat, kutatási eszközök használata) ingyenesen rendelkezésére bocsátja, valamint garantálja az egészséget nem veszélyeztető és biztonságos kutatási feltételeket.
      2. A Kutatóhely a Kutató által vezetett, a Kutatóhelyen megvalósítandó és előzetesen írásban leegyeztetett projektjeinek **adminisztrációs (gazdasági, pénzügyi) teendő**it ingyenesen ellátja.
      3. A Kutatóhely a Kutató kutatási területét érintő szakmai rendezvényeiről a Kutatót előzetesen tájékoztatja, illetve biztosítja számára a részvétel lehetőségét.
      4. A Kutatóhely elérhetővé teszi a kutatási tevékenységhez kapcsolódó belső szabályozókat. Ezek részletes tartalmáról a Kutató kérésére a Kutatóhely felvilágosítást nyújt.
      5. A Kutatóhely tájékoztatja a Kutatót arról, hogy személyes adatait a GDPR 6. cikk (1)(b) bekezdése szerinti szerződés teljesítése jogalapon kezeli. A Kutató önkéntesen megadott kapcsolati adatát a Kutatóhely az érintett előzetes hozzájárulásával kezeli. Adatkezeléssel összefüggő kérdés esetén a Kutató a Kutatóintézetet bármikor megkeresheti és gyakorolhatja érintetti jogait (tájékoztatáskérés, hozzáférési jog, az adathordozhatóság joga, a tiltakozás joga, a törléshez való jog, az adatkezelés korlátozása iránti jog, a személyes adat helyesbítéséhez való jog, továbbá a felügyeleti hatósághoz vagy bírósághoz fordulás joga.
   2. **A Kutató jogai és kötelezettségei**
      1. A Kutató az előzetesen, írásban, az intézetigazgatóval és – amennyiben van – a kijelölt témavezetővel leegyeztetett kutatási tevékenységét személyesen, a Kutatóhely által esetről-esetre az Intézet igazgatója által meghatározott feltételek szerint látja el. Ennek során köteles betartani a tevékenységére vonatkozó jogszabályokat, szakmai és etikai előírásokat, valamint a Kutatóhely mindenkor hatályban lévő belső szabályzatait.
      2. A Kutató kutatási tevékenységét – a Kutatóhely belső szabályozásával, továbbá a jóváhagyott kutatási tervvel összhangban – időben saját belátása szerint folytatja, illetve ütemezi.
      3. A Kutató munkájáról évente és jelen megállapodás lejártakor írásos **beszámolót készít**, **amit** **eljuttat** a [beszamolo@konkoly.hu](mailto:beszamolo@konkoly.hu) / intézetigazgató / témavezető **email címekre**.
      4. Az **intézeti, szakmai rendezvények**en a Kutató személyesen vesz részt.
      5. A Kutató a tevékenysége során tudomására jutott **személyes adatokat, üzleti és egyéb titkokat, a törvény által védett egyéb titkot** köteles a megállapodás megszűnését követően korlátlan ideig megőrizni.
      6. **A Kutató köteles a Kutatóhelyen végzett tevékenységével összefüggésben keletkező publikációkon (cikk, konferenciakiadvány, egyéb) affiliációként feltüntetni a Kutatóhelyet. A Kutatóhely jogosult a Kutató által végzett kutatást saját anyagaiban tevékenységéhez kapcsolódóan bemutatni.**
      7. A Kutató köteles a Kutatóhely **jó hírnev**ét megőrizni, a Kutatóhely ügyvezetésével, munkavállalóival, kutatóival fokozottan **együttműködni**.

**2.3. Felelősség**

A Kutató az általa a Kutatóhelynek, illetve bármely más személynek kutatási tevékenységével összefüggésben okozott kárért a polgári törvénykönyvről szóló 2013. évi V. tv. (Ptk.) szabályai szerint felelősséggel tartozik. A Kutató köteles megtéríteni a Kutatóhely valamennyi olyan kárát, kiadását és költségét, mely a Kutató jogellenes magatartásával összefüggésben áll.

1. **A megállapodás időtartama és megszűnése**
   1. **A megállapodás tartama**

A Felek a jelen **megállapodást** az alábbi időtaramra kötik:

A megállapodást a Felek határozott időtartamra 202\_..................... napjától 202\_. ........................... napjáig kötik. A Felek az utolsó napon kötelesek egymással elszámolni. Kutató köteles a számára átadott eszközöket (...................), valamint infrastruktúrát eredeti állapotukban visszaszolgáltatni.

vagy:

A megállapodást a Felek határozatlan időtartamra kötik. A határozatlan időtartamú együttműködést bármelyik Fél 30 napos felmondási idővel, a naptári hónap utolsó napjára írásban felmondhatja. A Kutató a felmondását a főigazgatónak köteles megküldeni az intézetigazgató egyidejű értesítésével. A Felek az utolsó napon kötelesek egymással elszámolni. Kutató köteles a számára átadott eszközöket (...................), valamint infrastruktúrát eredeti állapotukban visszaszolgáltatni.

* 1. **A megállapodás megszűnése**
     1. A jelen **megállapodás** megszűnik:
* 3.1. szerinti határozott idő eltelik,
* 3.1. pont szerinti felmondás hatályosulásával,
* a Kutató halálával,
* a Kutatóhely jogutód nélküli megszűnésével,
* a kutatótevékenység maradéktalan teljesítésével vagy ellehetetlenülésével,
* ha a Kutató a Kutatóhely tevékenységi köréhez kapcsolódó, jelen megállapodás tárgyaként meghatározott ugyanezen tudományos tevékenységet más jogviszonyban látja el.

3.2.2. A **megállapodás** **megszüntethető**:

- közös megegyezéssel történő megszüntetéssel,

- felmondással.

3.2.3. Bármely Fél jogosult arra, hogy jelen megállapodást azonnali hatállyal felmondja, amennyiben a másik Fél olyan magatartást tanúsít, mely az együttműködés célját, a Kutatóhely vagy munkatársai tevékenységét akadályozza vagy veszélyezteti. Azonnali hatályú felmondás esetén a Felek a 3.1. pont szerint kötelesek elszámolni.

1. **Vegyes Rendelkezések**

**4.1. Irányadó jogszabályok**

A jelen megállapodásban nem szabályozott kérdésekben a Ptk., a 2016/679. számú Általános Adatvédelmi Rendelet (GDPR), az üzleti titokról szóló 2018. évi LIV.tv., illetve egyéb hatályos jogszabályok rendelkezései alkalmazandóak.

A Felek a fenti megállapodásban foglaltakat megértették, és azt, mint akaratukkal mindenben megegyezőt helybenhagyólag aláírták.

Kelt.: Budapest, 2024. Kelt.: Budapest, 2024.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dr. Kiss László  főigazgató  Kutatóhely képviselője  Kelt.: Budapest, 2024.  \_\_\_\_\_\_\_\_\_\_\_\_\_\_\_\_\_\_\_\_\_\_\_  Dr. Szabó Róbert  intézetigazgató | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ..........................................  Kutató |

Kelt.: Budapest, 2024.

Pénzügyi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Megyes Jenő

gazdasági vezető